sagorsarker/bangla-wikipedia huggingface dataset:
ওহাইও স্টেট রুট ৩৬৩

স্টেট রুট ৩৬৩ (এসআর ৩৬৩) যুক্তরাস্ট্রের পশ্চিম মধ্য ওহাইওতে অবস্থিত উত্তর- দক্ষিণমুখী একটি ছোট রাজ্য মহাসড়ক। শাখা সড়কটির দক্ষিণ প্রান্তবিন্দু লেক লোর্মি র তীরে অবস্থিত, যেখানে রাস্তাটির নাম লোটাস রোড। রাস্তাটির উত্তর প্রান্তবিন্দুটি মিনস্টারের একমাইল পূর্বে এসআর ১১৯ এর টি-ইন্টারস্যাকশনে অবস্থিত।
রাস্তাটিকে ১৯৩০ দশকের মাঝামাঝিতে একটি ছোট সড়ক হিসেবে তৈরি করা হয়, এটি সেলবি এবং অগলেজ কাউন্টিতে অবস্থিত, এসআর ১১৯ বরাবর কটেজ এলাকার একটি সংযোগ সড়ক, যা কিনা লেক লোর্মির উত্তর উপদ্বীপের পাশে অবস্থিত।
এসআর ৩৬৩, সেলবি কাউন্টি থেকে ০.৫ মাইল এবং অগলেজ কাউন্টিতে প্রায় এক মাইলের কিছু কম পথ অতিক্রম করে। রাস্তাটি জাতীয় মহাসড়ক ব্যবস্থার অংশ নয়। প্রতিবছর প্রায় ৪৯০টি যানবাহন চলাচল করে রাস্তাটির অগলেজ কাউন্টি অংশ দিয়ে অন্যদিকে প্রায় ৪১০ টি যানবাহন চলাচল করে সেলবি কাউন্টি অংশ দিয়ে।
রাস্তাটি উপদ্বীপ এলাকাটি থেকে যাত্রা শুরু করে, এলাকাটি সেলবি কাউন্টির ম্যাকলিন টাউনশিপের উত্তর লেকলোর্মির তীরে অবস্থিত। এখান থেকে লোটাস রোড কিছুদুর বিপরীত দিকে অগ্রসর হয়ে রাস্তাটির পরিসমাপ্তি বিন্দুতে উপনিত হয়। এই উপদ্বীপটি বেশকিছু ছোট ছোট বাড়ি ঘরে পরিপূর্ণ। এসআর ৩৬৩ এই সকল বাড়ি ঘড়গুলোর উত্তর-পূর্ব বরাবর চলে, উত্তর দিকে মোড় নিয়ে গ্রামীণ এলাকায় প্রবেশ করে। রাস্তার পশ্চিমপাশে কৃষিজমি এবং পূর্বপাশে বনভূমি অবস্থিত। এসআর ৩৬৩ এফ এবং কে রোড অতিক্রম করে অগলেজ কাউন্টির জ্যাকসন টাউনশিপে উপনিত হয়। এই জায়গাটিতে রাস্তার পশ্চিমপ্রান্তে বনভূমি এবং পূর্বপ্রান্তে কয়েকজোড়া বাড়িঘর রয়েছে। তারপর রাস্তাটি আড়াআড়ি ভাবে বিস্তৃত একটি খোলা কৃষি ক্ষেত অতিক্রম করে। অবশেষে এসআর ৩৬৩ আরো কিছু বাড়িঘর অতিক্রম করে, এসআর ১১৯ এর টি ইন্টারসেকশানে মিলিত হয়ে সমাপ্ত হয়।
এই দুই কাউন্টির মধ্যবর্তি শাখা সড়কটিকে ১৯৩৪ সালে, বর্তমান স্থানেই তৈরী করা হয়েছিল। তারপর থেকে আজ পর্যন্ত রাস্তাটির বিশেষ কোন পরিবর্তন সাধিত হয়নি।
ওহাইও স্টেট রুট ৩৬৫

স্টেট রুট ৩৬৫ (এসআর ৩৬৫) যুক্তরাস্ট্রের পশ্চিম ওহাইওতে অবস্থিত একটি দুই-লেনের একটি পূর্ব-পশ্চিমমুখী অতি সংক্ষিপ্ত রাজ্য মহাসড়ক। রাস্তাটির পশ্চিম প্রান্তবিন্দু উত্তর লেকভিউ গ্রামের এসআর ২৩৫/এসআর ৩৬৬ এর টি ইন্টারসেকশনে অবস্থিত, এক মাইল(১.৬ কি.মি.)। তারপর পূর্ব এবং পরে দক্ষিণ দিক বরাবর ৯৮০ ফিট (৩০০ মিটার) অতিক্রম করে ইন্ডিয়ান লেক স্টেট পার্কে উপস্থিত হয়, পূর্ব প্রান্তবিন্দু ইন্ডিয়ান লেকের পশ্চিম তীর থেকে নৌবিহারে যাওয়া যায়।
এই শাখা সড়কটি লোগান কাউন্টিতে চলমান যেটি ১৯৩৪ সালে তৈরী করা হয়েছিল। মাত্র ০.১৬ মাইল (২৬০ মিটার) দৈর্ঘ্যের রাস্তাটি ওহাইওতে অবস্থিত সবচেয়ে ছোট মহাসড়ক।
পুরো এসআর ৩৬৫ রাস্তাটি উত্তর-পশ্চিমাঞ্চলীয় লোগান কাউন্টির স্টোকস টাউনশিপে অবস্থিত। এই সংক্ষিপ্ত শাখা সড়কটি জাতীয় মহাসড়ক ব্যবস্থার অংশ নয়। রাস্তাটি দিয়ে গড়ে প্রত্যেকদিন ২৩০ টি যানবাহন চলাচল করে। এসআর ৩৬৫ ওহাইও রাজ্যেও অর্ন্তগত সবচেয়ে সংক্ষিপ্ত মহাসড়ক যেটির কোথাও কোন মাইলফলক নির্দেশনা নেই। তবে রাস্তাটির শুরুর প্রান্তে একটি অবস্থান নির্দেশক রয়েছে। পুরো এসআর ৩৬৫, অ্যাসফাল্ট কনক্রিট দ্বারা বাঁধাইকৃত।
এসআর ৩৬৫, ১ মাইল (১.৬কি.মি) উত্তরে অবস্থিত লেকভিউ গ্রামের, এসআর ২৩৫, এসআর ৩৬৬ এর টি-ইনন্টারসেকশনে অবস্থিত। তারপর রাস্তাটি কিছু ছোট ছোট বাড়ি ঘর অতিক্রম করে পূর্বদিকে অগ্রসর হয়, একটি সাইড স্ট্রিটও পাশাপাশি চলমান থাকে। কিছু জয়েন্ট অতিক্রম করে এসআর ৩৬৫ দক্ষিণ দিকে চলে। অবশেষে রাস্তাটি তার শেষ প্রান্তবিন্দুতে উপস্থিত হয়, ইন্ডিয়ান লেকের পশ্চিম পাড়ের একটি গাড়ির পার্কিং লটে, এখান থেকে একটি লঞ্জ সার্ভিস লেকটিতে নৌসেবা প্রদান করে। একটি ছোট রাস্তা এসআর ৩৬৫ থেকে বিপরীত দিকে ২৩৫/৩৬৬ বরাবর চলতে শুরু করে। এসআর ৩৬ তে কোন মাইলফলক নির্দেশনা না থাকার কারণে রাস্তাটিতে কোন ধরনের অন্যান্য নির্দেশনাও নেই শেষপর্যন্ত।
১৯৩৪ সালে এসআর ৩৬৫ কে একটি ছোট শাখা সড়ক হিসেবে তৈরী করা হয়েছিল, যেটি এখন পর্যন্ত বিদ্যমান রয়েছে। তারপর থেকে এই রাস্তাটিতে বিশেষ কোন পরিবর্তন সাধিত হয়নি।
ওহাইও স্টেট রুট ৩৭০

স্টেট রুট ৩৭০ (এসআর ৩৭০) রাস্তাটি যুক্তরাস্ট্রের পশ্চিমাঞ্চলীয় ওহাইও রাজ্যে অবস্থিত একটি উত্তর- দক্ষিণমূখী ১.২১ মাইল দীর্ঘ একটি রাজ্য মহাসড়ক। রাস্তাটির দক্ষিণ প্রান্তবিন্দু ইয়োলো স্প্রিংস থেকে দুই মাইল (৩.২ কি.মি) দক্ষিণ পূর্বে অবস্থিত জন ব্রায়ান স্টেট পার্ক এর প্রবেশমুখ থেকে যাত্রা শুরু করে , উত্তর প্রান্তবিন্দু ইয়োলো স্প্রিংস থেকে ০.৭৫ মাইল (১.২১ কি.মি) পূর্বে অবস্থিত এসআর ৩৪৩ গিয়ে সমাপ্ত হয়।
এসআর ৩৭০, ১৯৩০ দশকের মাঝামাঝি তৈরী করা হয়েছে। একটি শাখা সড়ক হিসেবে রাস্তাটি জন ব্রায়ান স্টেট পার্ককে জাতীয় মহাসড়ক ব্যবস্থায় যুক্ত করে। দুই-লেনের মহাসড়কটি গ্রিন কাউন্টির উত্তরাংশে অবস্থিত।
পুরো ১.২১ মাইল (১.৯৩ কি.মি) লম্বা রাস্তাটি (এসআর ৩৭০), উত্তরাঞ্চলীয় গ্রিন কাউন্টির মিয়ামি টাউনশিপের প্রান্তে অবস্থিত। ইয়োলো স্প্রিংস থেকে ২ মাইল (৩.২ কি.মি) দক্ষিণ-পূর্বে অবস্থিত জন ব্রায়ান স্টেট পার্কের প্রবেশমুখ থেকে রাস্তাটির যাত্রা শুরু হয়। রাস্তাটির উত্তরদিক বরাবর যাত্রা পথে এটি বনজঙ্গল খোলা মাঠ এবং কিছু বাড়িঘর অতিক্রম করে এগিয়ে যায়। অবশেষে রাস্তাটি তার উত্তর প্রান্তবিন্দু এসআর ৩৪৩ এ উপস্থিত হয়।
এসআর ৩৭০ এর রক্ষনাবেক্ষনের দায়িত্বে রয়েছে ওহাইও ডিপার্টমেন্ট অব ট্রান্সপোর্টেশান। রক্ষনাবেক্ষনের অংশ হিসেবে এরা নিয়মিত রাস্তাটি দিয়ে চলাচলকৃত যানবাহনের গড় সংখ্যা প্রকাশ করে থাকে। একে বলা হয় অ্যানুয়াল অ্যাভারেজ ডেইলি ট্রাফিক (এএডিটি)। এএডিটি সাধারনত সংশ্লিষ্ট রাস্তা দিয়ে দৈনিক চলাচলকারী গাড়ির সংখ্যা হিসেব করে, বছর শেষে বের করা হয়। ২০০৮ এর তথ্য মতে, এসআর ৩৭০ দিয়ে দৈনিক গড়ে ১০টি বাণিজ্যিক এবং ২৫০টি ব্যক্তিগত যানবাহন চলাচল করে। তবে রাস্তাটি জাতীয় মহাসড়ক ব্যবস্থার অংশ নয়।
এসআর ৩৭০ রাস্তাটি ১৯৩৪ সালে তৈরী করা হয়। ঐতিহাসিকভাবে এসআর ৩৭০, এসআর ৩৪৩ এর একটি শাখা সড়ক, যেটি কিনা জন ব্রায়ান স্টেট পার্ক পর্যন্ত সংযোগ হিসেবে কাজ করে। শুরুতে রাস্তাটি একটি আধাপাঁকা রাস্তা হিসেবে বিদ্যমান ছিল। তবে ১৯৪১ সালে রাস্তাটিকে পাঁকা সড়কে পরিনত করা হয়। তারপর থেকে রাস্তাটিকে তেমন বড় পরিবর্তনের মধ্য দিয়ে যেতে হয়নি।
ওহাইও স্টেট রুট ৩৭২

স্টেট রুট ৩৭২ (এসআর ৩৭২) যুক্তরাষ্ট্রের দক্ষিণাঞ্চলীয় ওহাইও রাজ্যে অবস্থিত, একটি পূর্ব-পশ্চিমমুখী দুই-লেন বিশিষ্ট ছোট রাজ্য মহাসড়ক। ওয়েভার্লির ৬.৫ মাইল (১০.৫ কি.মি.) উত্তরে ইউএস রুট ২৩ এবং এসআর ১০৪ এর মিলিত রাস্তার টি-ইন্টারসেকশন থেকে রাস্তাটির (এসআর ৩৭২ এর) দক্ষিণ প্রান্তবিন্দুর যাত্রা শুরু। স্কিয়োটো ট্রেইল স্টেট পার্ক থেকে ০.৬৮ মাইল (১.০১ কি.মি) পূর্বে রাস্তাটির পূর্বপ্রান্তবিন্দু অবস্থিত। রাস্তাটির বাকি অংশ স্টোনি ক্রিক রোড নাম ধারণ করে পূর্বদিকে স্কিয়োটো নদী বরাবর চলতে থাকে। ১৯৩০ এর দশকে এই অংশটির প্রধান কাজ ছিল, এসআর ৩৭২ হয়ে, স্কিয়োটো ট্রেইল স্টেট পার্ক থেকে রাজ্য মহাসড়ক পর্যন্ত সংযোগ ঘটানো।
পুরো এসআর ৩৭২, রস কাউন্টির অন্তর্গত ফ্রাঙ্কলিন টাউনশিপে অবস্থিত। ইউএস ২৩/এসআর ১০৪ এর মিলিত রাস্তার টি-ইন্টারসেকশন থেকে শুরু হয়ে, ইংরেজি অক্ষর 'এস' এর মতো রুপ ধারণ করে আকাঁবাকা পথে পূর্বদিক বরাবর চলতে থাকে। চলতে চলতে উত্তরে মোড় নিয়ে আবার দক্ষিণ-পূর্বদিকে ঘুরে যায়। চলার পথে রাস্তাটি ঘন-জঙ্গল এবং কিছু বাড়ি-ঘর পাড়ি দিয়ে নর্থ-ব্রিজ রোড অতিক্রম করে আচমকা স্কিয়োটো স্টেট পার্কের পশ্চিম প্রান্তে গিয়ে সমাপ্ত হয়। পরবর্তিতে রাস্তাটি স্টোনি ক্রিক রোড নামধারন করে পূর্বদিক বরাবর চলতে থাকে।
এসআর ৩৭২ এর রক্ষনাবেক্ষনের দায়িত্বে রয়েছে ওহাইও ডিপার্টমেন্ট অব ট্রান্সপোর্টেশান(ওডিওটি)। রক্ষনাবেক্ষনের অংশ হিসেবে ওডিওটি নিয়মিত রাস্তাটি দিয়ে চলাচলকৃত যানবাহনের গড় সংখ্যা প্রকাশ করে থাকে। একে বলা হয় অ্যানুয়াল অ্যাভারেজ ডেইলি ট্রাফিক (এএডিটি)। এএডিটি সাধারনত সংশ্লিষ্ট রাস্তা দিয়ে দৈনিক চলাচলকারী গাড়ির সংখ্যা হিসেব করে, বছর শেষে বের করা হয়। ২০১০ সালের ওডিওটির পরিসংখ্যান অনুসারে রাস্তাটি দিয়ে দৈনিক গড়ে ২০টি বাণিজ্যিক যানবাহন সহ ৩৪০টি ব্যক্তিগত গাড়ি চলাচল করে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।
এস ৩৭২ রাস্তাটি, ১৯৩৪ সালে তৈরী করা হয়। তারপর থেকেই মূলত রাস্তাটি ইউএস ২৩ থেকে স্কিয়োটো স্টেট পার্কের একটি সংযোগ সড়ক হিসেবে ব্যবহৃত হয়ে আসছে। ১৯৫৮ সালে রাস্তাটিকে পাকাঁ সড়কে পরিনত করা হয়।
ওহাইও স্টেট রুট ৬৩৩

স্টেট রুট ৬৩৩ (এসআর ৬৩৩) যুক্তরাস্ট্রের ওহাইও রাজ্যে অবস্থিত উত্তর- দক্ষিণমুখী একটি রাজ্য মহাসড়ক। লয়েড রোড এর কিছু অংশ অধিগ্রহণ করে, এসআর ৬৩৩ এর দক্ষিণ প্রান্তবিন্দু উইকলাইফের ইউএস রুট ২০ এ অবস্থিত। রাস্তাটির উত্তর প্রান্তবিন্দুটিও উইকলাইফে অবস্থিত। কিন্তু লেকল্যাণ্ড বুলভার্ডের (সাবেক এসআর ২) সিগন্যাল ইন্টারসেকশানে রাস্তাটি এসআর ২ থেকে পূর্বদিক বরাবর ট্রাম্পড ইন্টারচেঞ্জ এর সংযোগ সড়ক হিসেবে ব্যবহৃত হয়। ১৯৪৬ সালে নামকরণের পর থেকে এসআর ৬৩৩ কোন পরিবর্তনের মধ্য দিয়ে যায়নি।
পুরো এসআর ৬৩৩, লেক কাউন্টির উইকলাইফ শহর প্রান্তে অবস্থিত। রাস্তাটি ইউএস ২০ এর সিগন্যাল ইন্টাসেকশন থেকে শুরু হয়ে, উত্তরদিক বরাবর চলতে শুরু করে। রাস্তাটির পশ্চিম প্রান্ত একটি আবাসন প্রকল্প দিয়ে ঘেরা, পূর্বপ্রান্তে কিছু গাছপালা সহ কৃষিজমি অবস্থিত অ্যান্ডারসন রোড ইন্টারসেকশান বরাবর, মাঝামাঝি অংশে রাস্তার দুই পাশেই বাণিজ্যিক ভবন অবস্থিত। এসআর ৬৩৩, পথিমধ্যে বেশকিছু সিএসএক্স এবং নরফোক সাউদার্ন রেললাইন অতিক্রম করে। রেলপথগুলো অতিক্রম করে রাস্তাটি র্পূবদিকের লেকল্যাণ্ড বুলভার্ডের সিগন্যাল ইন্টারসেকশানে সমাপ্ত হয়ে যায়। মাত্র তিনমাইল দক্ষিণ পশ্চিমে অবস্থিত ট্রাম্পড ইন্টারসেকশন থেকে, যেটি কিনা এসআর ২ ফ্রিওয়ের সাথে লেকল্যাণ্ড বুলভার্ডের সংযোগ ঘটায়। পরবর্তিতে এসআর ৬৩৩ এর বিপরীত প্রান্ত থেকে রাস্তাটি লয়েড রোড নামধারন করে উত্তর-পশ্চিম বরাবর চলতেই থাকে। অল্প দুরত্ব অতিক্রম করে রাস্তাটি এসআর ২ কে নিচ দিক দিয়ে অতিক্রম করে। এসআর ৬৩৩, দিয়ে দৈনিক গড়ে ৬,৩২০ টি যানবাহন চলাচল করে। পুরো এসআর ৬৩৩ একটি তিন-লেন বিশিস্ট রাস্তা, যার মাঝের লেনটিকে দুইপাশে সমান ভাবে বিভক্ত করে দেয়া হয়েছে।
১৯২৩ সালের ওয়াইও ডিপার্টমেন্ট অব হাইওয়ের মানচিত্রে দেখা যায়, রাস্তাটি ক্লেভার ল্যান্ডের এসআর ২ থেকে উইকলাইফ বরবার এবং দক্ষিণ লয়েড রোড থেকে উইকলাইফের ইউএস ২০ পর্যন্ত বিস্তৃত। ১৯৩২ সালের মানচিত্রে, রাস্তাটিকে রাজ্য মহাসড়ক হিসেবে নামকরণ করা হয়। ১৯৩৯ সালের মানচিত্রে, উত্তরপূর্ব এবং দক্ষিণ-পশ্চিমুখী রাস্তাটিকে এসআর ২ নাম দিয়ে পূর্বদিকে বর্ধিত করা হয়, যখন কিনা লয়েড রোডকে রাজ্য মহাসড়ক হিসেবেই রাখা হয়। অবশেষে ১৯৪৬ সালের মানচিত্রে, এই অংশটিকে, এসআর ৬৩৩ নামকরণ করা হয়। প্রায় ১৯৬৩ সালের দিকে, এসআর ২ কে লেকল্যান্ড ফ্রিওয়ে বরাবর স্থানান্তরিত করা হয়। কিন্তু এসআর ৬৩৩ কে লেকল্যাণ্ড বুলভার্ড বরাবর অপরিবর্তিত অবস্থায় রাখা হয়।
ওহাইও স্টেট রুট ৭৫০

স্টেট রুট ৭৫০ (এসআর ৭৫০) যুক্তরাস্ট্রের মধ্য ওহাইওতে অবস্থিত একটি পূর্ব-পশ্চিমমুখী রাজ্য মহাসড়ক। কলম্বাস জু এন্ড অ্যাকুরিয়ামের বাহিরে পাওয়েলের পশ্চিমে অবস্থিত এবং পাওয়েল থেকে ২.৫ মাইল দুরে এসআর ২৫৭ তে রাস্তাটির পশ্চিম প্রান্তবিন্দু অবস্থিত। রাস্তাটি হাইব্যাংক্স মেট্রো পার্ক এবং পোলারিশ ফ্যাশন প্যালেস অতিক্রম করে পূর্বদিকে চলতে থাকে। কলম্বাস শহরের উত্তর এর আই-৭১ এ রাস্তাটির পূর্ব প্রান্তবিন্দু অবস্থিত। ১৯৩৭ সালে এসআর ৭৫০ এর নামকরণ করা হলেও, পরবর্তিতে রাস্তাটিকে স্থানান্তরিত করা হয়। রাস্তাটির পূর্বপ্রান্ত আরো পূর্বদিকে বর্ধিত করা হয় ১৯৩৭ সালে এবং পশ্চিমপ্রান্ত স্থানান্তরিত করা হয় ২০০৭ সালে।
পুরো এসআর ৭৫০ ডেলাওয়্যার কাউন্টিতে অবস্থিত। রাস্তাটি কলম্বাস জু এন্ড অ্যাকুরিয়ামের পাশে অবস্থিত এসআর ২৫৭ থেকে আরম্ভ হয়। তারপর এসআর ৭৫০, পাওয়েল অতিক্রম করে বড় কোন রাস্তার সাথে মিলিত হওয়া ব্যতীত। পাওয়েল ছেড়ে রাস্তাটি, ওলেনট্যাংগি নদী এবং হাইব্যাংক্স মেট্রো পার্কের নিকটে এসআর ৩১৫ এর সাথে মিলিত হয়। অতঃপর একটি বাণিজ্যিক এলাকায় ইউএস ২৩ কে অতিক্রম করে। তারপর এক মাইলের কম দুরত্বে রাস্তাটি সিএসএক্স এন্ড নরফোক সাউদার্নের মালিকানাধীন রেলপথ পার হয়ে যায়। এবার এসআর ৭৫০ চলতে চলতে দক্ষিণ পূর্বদিকে মোড় নিয়ে, পোলারিশ পার্কওয়ে নামধারন করে আস্তে আস্তে পোলারিশ ফ্যাশন পার্কে প্রবেশ করে। তারপর পূর্বদিকে ওয়াটারভ্যালির দিকে যাত্রা করে।অবশেষে এসআর ৭৫০, আই-৭১ এর অসম্পূর্ণ পারিশয়াল কভারলিফ ইন্টারচেঞ্জ গিয়ে সমাপ্ত হয়। অন্যদিকে পোলারিশ পার্কওয়ে পূর্বদিকে ওয়াটারভ্যালি বরাবর চলতেই থাকে। ইউএস ২৩ এর নিকটে রাস্তাটি দিয়ে দৈনিক গড়ে সর্বোচ্চ ২৯,৬৯০ টি যানবাহন গণনা করা হয়েছে এবং এসআর ২৫৭ তে সর্বনিম্ন ৮,০৮০ টি যানবাহন গণনা করা হয়েছে। রাস্তাটির কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।
রাস্তাটি ১৯৩৭ সালে এসআর ৭৫০ কে, এসআর ২৫৭ থেকে এসআর ৩১৫ এর একটি জংশন হিসেবে নামকরণ করা হয়। তারপর ১৯৯৭ সালে, এসআর ৭৫০ কে এসআর ৩১৫ পর্যন্ত (ওলেনট্যাংগি নদী পাড়ি দিয়ে) এবং পোলারিশ পার্কওয়ে ধরে পূর্বদিকে কলম্বাসের আই-৭১ পর্যন্ত বর্ধিত করা হয়। তার প্রায় দশ বছর পর, আই-৭১ এর নিকটে এবং এসআর ৭৫০ এর উত্তরে অবস্থিত জিমিনিতে একটি ইন্টারচেঞ্জ তৈরী করা হয়। রাস্তাটিতে যানবাহনের চাপ কমাতে এই ইন্টারচেঞ্জ বেশ সহায়ক ছিল। পরের বছর এসআর ৭৫০ এর পশ্চিমপ্রান্তীয় অংশকে দক্ষিণ দিকে স্থানান্তরিত করা হয়। পশ্চিমপ্রান্ত বিন্দুকে এসআর ২৫৭ এবং কলম্বাস জু এর বর্ধিত অংশ করার ফলে কাউন্টি রোড ১২৬ (গ্লিক রোড) এর জন্ম । ২০১৩ সালের সেপ্টেম্বরে, ঢাল সুস্থিরকরন প্রকল্পের আওতায় এসআর ৩১৫ এবং এসআর ৭৫০ কে ইন্টারচেঞ্জ সেকশনের মাধ্যমে যুক্ত করা হয়।
ওহাইও স্টেট রুট ৮২২

স্টেট রুট ৮২২ (এসআর ৮৮২) যুক্তরাস্ট্রের ওহাইওতে অবস্থিত পূর্ব-পশ্চিমমূখী একটি অলিখিত রাজ্য মহাসড়ক। ছোট্ট এই মহাসড়কটির নামকরণ করা হয়েছিল ১৯৯০ সালে। রাস্তাটির পশ্চিম প্রান্তবিন্দু , ৭ম সড়কের মিলিত বিন্দুতে, যেখানে ইউএস ২২ অবস্থিত এবং এসআর ৮২২ এর পূর্বপ্রান্ত বিন্দু অবস্থিত এসআর ৭ এর সংযোগস্থলে। পুরো রাস্তাটি স্টুবেনভ্যালিতে অবস্থিত, এতে কিছু বিচ্ছিন্ন অংশ রয়েছে ফোর্ট স্টুবেন ব্রিজের ক্ষতি সাধনের ফলে।
এসআর ৮২২, রাস্তাটি ইউনিভার্সিটি বুলভার্ডের ৭ম সড়ক থেকে আরম্ভ হয়ে দ্রুতই পূর্বদিকে অবস্থিত ইউএস ২২ এর অন/অফ র‌্যাম্প ইন্টারচেঞ্জ এ উপনিত হয়। তারপর রাস্তাটি এসআর ৭ এর টি-ইন্টারসেকশনে সমাপ্ত হবার পূর্বে ৬ষ্ঠ সড়ক অতিক্রম করে । পরবর্তি অংশটি ইউএস ২২ এর সাথে মিলিত ভাবে চলতে থাকে।
গড়ে প্রতিদিন এসআর ৮২২ দিয়ে ১১,৫৪০ টি যানবাহন চলাচল করে। রাস্তাটি বর্ধিত জাতীয় মহাসড়ক ব্যবস্থার অংশ। এসআর ৮২২ এর উত্তরাংশে খোলা মাঠ এবং র‌্যাম্প অবস্থিত এবং দক্ষিণাংশে বাণিজ্যিক এলাকা অবস্থিত।
১৯৯০ সালে, ইউএস ২২ কে ফোর্ট স্টুবেন ব্রিজ থেকে, ভেটেরান মেমোরিয়াল ব্রিজ এ সরিয়ে নেয়া হয়, আর তখনই এই অংশকে, এসআর ৮২২ হিসেবে নামকরণ করা হয়। ব্রিজটিতে বেশ ক্ষয়-ক্ষতির ফলে রাস্তাটি দিয়ে যানবাহন চলাচল হ্রাস পেয়েছে, সর্বনিম্ন ছিল ২০০৪ সালে। অবশেষে ২০০৯ সালে, বেশ কিছু বছরের পরিকল্পনা শেষে, ফোর্ট স্টুবেন ব্রিজকে আনুষ্ঠানিকভাবে বন্ধ করে দেবার ঘোষণা দেয়া হয। ব্রীজটি অতিরিক্ত ব্যবহারে ক্ষতির সম্মুখীন হয় ফলে বন্ধ করে দিতে হয়। ওহাইও ডিপার্টমেন্ট অব ট্রান্সপোর্টেশান (ওডিওটি) এসআর ৭/এসআর ৮২২ এর মিলিত প্রান্তের উত্তরে, রাস্তাটির জন্য অস্থায়ী পূর্বপ্রান্তবিন্দু সৃষ্টি করে, যেখান থেকে সেতুটির র‌্যম্প আরম্ভ হয়। অবশেষে ২০১৩ সালে, এসআর ৮২২/এসআর ৭ এর মিলিত স্থানকে দক্ষিণ প্রান্ত বরাবর স্থানান্তরিত করা হয়।
ওহাইও স্টেট রুট ৮৪৪

স্টেট রুট ৮৪৪ ( এসআর ৮৪৪) যুক্তরাস্ট্রের ওহাইওতে অবস্থিত ২.৩৯৫ মাইল (৩.৮৫৪ কি.মি) দীর্ঘ রাস্তাটির বেভারক্রিক থেকে রাইট-প্যাটারসন এয়ার ফোর্স বেস পর্যন্ত বিস্তৃত। উত্তর- দক্ষিণ মুখী শাখা ফ্রি ওয়েটি মূলত সরকার নিয়ন্ত্রিত এলাকায় অবস্থিত। রাস্তাটির কিছু অংশ রাইট স্টেট বিশ্ববিদ্যালয়ের সামনে দিয়ে অতিক্রম করেছে। রাস্তাটিকে ১৯৯৫ সাল থেকে লিখিত ভাবে স্থান দেয়া হয় বিভিন্ন নথিপত্রে। এসআর ৮৪৪ কে ১৯৮৯ সালে, নামকরণকৃত এসআর ৪৪৪এ তে প্রতিস্থাপিত করা হয়।
এসআর ৮৪৪, আই-৬৭৫ এর পার্শিয়াল ইন্টারচেঞ্জ থেকে আরম্ভ হয়। রাস্তাটি নর্থ ফেয়ার ফিল্ড রোড নামে একটি চার-লেনের ফ্রি ওয়ে হিসেবে উত্তর-পূর্বদিকে চলতে শুরু করে। দক্ষিণ-পূর্ব এবং পূর্ব রাইট স্টেট বিশ্ববিদ্যালয় অতিক্রম করার পূর্বে রাস্তাটি কর্নেল গ্লেন হাইওয়েতে মিলিত হয়। তারপর রাস্তাটি উত্তরদিকে মোড় নিয়ে বিশ্ববিদ্যালয় বুলভার্ড অতিক্রম করে। বিশ্ববিদ্যালয় অতিক্রম করে রাস্তাটি উত্তর-পশ্চিম দিক বরাবর চলে এসআর ৪৪৪ কে উপরদিকে অতিক্রম করে। এসআর ৪৪৪, রাস্তাটি এরপর রাইট-প্যাটারসন এয়ারফোর্স গেট ১৫এ তে গিয়ে সমাপ্ত হয়।
এসআর ৮৪, কে ব্রিগেডিয়ার জেনারেল গ্লেন জে. ম্যাককর্ণন এর মৃত্যুর পর "ম্যাককর্ণন মেমোরিয়াল স্কাইওয়ে" নামকরণ করা হয়। রাইট স্টেট বিশ্ববিদ্যালয় প্রতিষ্ঠার সময় ম্যাককর্ণন ছিলেন এই এয়ার বেজের কমান্ডার, এমনকি এয়ার বেজের জমিদানকারী, পাশাপাশি ফেয়ারবর্ণের দুই বারের সফল মেয়র।
পুরো এসআর ৮৪৪ রাস্তাটিই জাতীয় মহাসড়ক ব্যবস্থার অংশ। জাতীয় মহাসড়ক ব্যবস্থার যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত। রাস্তাটি রক্ষনাবেক্ষনের দায়িত্বে রয়েছে ওহাইও ডিপার্টমেন্ট অব ট্রান্সপোর্টেশান (ওডিওটি)।
১৯৮৯ সালে, এসআর ৪৪৪এ নামে, এসআর ৮৪৪ এর যাত্রা শুরু। কিন্তু ১৯৯৪ সালে, ওডিওটি জনসাধারনের পরামর্শ মোতাবেক, রাস্তাটিকে "এসআর ৮৪৪" নম্বর নামকরণ প্রদান করে। যদিও ১৯৮৯ সালের ২২ সেপ্টেম্বর, থেকে রাস্তাটির আইনগত নাম "ম্যাককর্ণন-স্কাইওয়ে মেমোরিয়াল ড্রাইভ", তবুও এসআর ৮৪৪ কে রাজ্য প্রশাসন, "ম্যাককর্ণন-মেমোরিয়াল স্কাইওয়ে" নামেই স্থান দেয় গুরুত্বপূর্ণ দলিলে।
ভবিষ্যতে, উত্তরদিকের এসআর ৮৪৪ থেকে, উত্তর এসআর ৪৪৪ এবং এসআর ৪৪৪ থেকে, এসআর ৮৪৪ মুখীদুটি র‌্যাম্প নির্মাণ করা হবে। যদিও অক্টোবর ২০১৩ সাল, পর্যন্ত এই র‌্যাম্প তৈরীর অর্থায়নের ব্যবস্থা ঠিক হয়নি।
ওয়াশিংটন স্টেট রুট ১১৭

স্টেট রুট ১১৭ (এসআর ১১৭) যুক্তরাষ্ট্রের ওয়াশিংটনের অন্তর্গত ক্লালাম কাউন্টির পোর্ট অ্যাঞ্জেলস এ অবস্থিত ১.৪০ মাইল (২.২৫ কি.মি.) দৈর্ঘ্য বিশিষ্ট একটি ছোট রাজ্য মহাসড়ক। রাস্তাটিকে স্থানীয় ভাবে টামওয়াটার ট্রাক রুট নামে ডাকা হয়। এটি সমুদ্র তীরবর্তী পোর্ট অ্যাঞ্জেলস এবং দুটি রাস্তা অতিক্রম করে এবং আরো একটি রাস্তার নিচ দিয়ে চলমান । ইউএস রুট ১০১ (ইউএস ১০১) থেকে শুরু হয়ে রাস্তাটি উত্তরদিক বরাবর চলে মেরিন ড্রাইভে গিয়ে সমাপ্ত হয়। এসআর ১১৭ কে ১৯৯১ সালে তৈরী করা হলেও এটির সমান্তরালে, ১৯৬৬ সাল থেকেই আরো একটি রাস্তা বিদ্যমান ছিল।
টামওয়াটার নাম ধারণ করে এসআর ১১৭ পোর্ট অ্যাঞ্জেলসের দক্ষিণ-পূর্বে অবস্থিত ইউএস ১০১ থেকে শুরু হয়। এই দুই রাস্তার মিলিত স্থান থেকে শুধু একমূখী যানবাহন চলাচল করতে পারে, ইউএস ১০১ এর পূর্বদিক হতে আগত গাড়ি সমূহ এসআর ১১৭ হয়ে উত্তর দিকে চলে যায়। আবার মোটর চালকরা এই রুটের দক্ষিণ দিক হতে ইউএস ১০১ ধরে পশ্চিম দিকে মোটর চালনা করে কেননা শুধুমাত্র বাম মোড়ই হারানো বাঁক গুলোকে সেবা দেয়। রাস্তাটি উত্তর দিকে চলে লোরিডসেন বুলভার্ড এবং ৮ম সড়ক অতিক্রম করে। ৮ম সড়ক এবং পোর্ট অ্যাঞ্জেলসের তীরবর্তী রাস্তাটি দিয়ে ২০০৮ সালের তথ্য মতে, দৈনিক গড়ে ৭,৪০০ টি যানবাহন চলাচল করতো। তারপর ৮ম সড়ক অতিক্রম করে ৩য় সড়ক ধরে এসআর ১১৭ মেরিন ড্রাইভে গিয়ে সমাপ্ত হয়। মেরিন ড্রাইভ রাস্তাটি অবশ্য ১ম সড়ক থেকে ইউএস ১০১ এর দিকে পূর্বদিক হয়ে চলতে থাকে। 
এসআর ১১৭ কে ১৯৯১ সালে তৈরী করা হলেও এটির সমান্তরালে ইউএস ১০১ থেকে, সমুদ্রতীর বরাবর একটি সড়ক ১৯৬৬ সাল থেকেই বিদ্যমান ছিল। ১৯৯১ সালে, ওয়াশিংটন রাজ্যসভা এসআর ১১৭ অনুমোদন করে, তারপর থেকে এখন পর্যন্ত এটিকে আর পরিবর্তন করা হয়নি। ২০০৬ সালের ২৭ নভেম্বর, শীতকালীন তীব্র ঝড়ে রাস্তাটির ব্যাপক ক্ষয়ক্ষতি সাধিত হলে পোর্ট অ্যাঞ্জেলস পুলিশ ডিপার্টমেন্ট রাস্তাটির দু প্রান্তই বন্ধ করে দেয়। আবারো ২০০৬ সালের ১৫ ডিসেম্বরের ঝড়ে রাস্তায় গাছ-পালা উপড়ে পড়ে রাস্তাটি বন্ধ হয়ে যায়। এদিকে ২০০৭ সালের ৭ আগস্ট, পোর্ট অ্যাঞ্জেলস্ শহর প্রশাসন ঘোষণা দেয় যে, ২০০৭ সালের আগস্ট থেকে রাস্তাটি বন্ধ করে দেয়া হবে, ৮ম সড়ক এবং এসআর ১১৭ এর মধ্যে একটি মোড় তৈরীর কাজ করার জন্য, ফলে গাড়ি গুলোকে ইউএস ১০১ থেকে ফ্রন্ট স্ট্রিট ধরে চলতে বলা হয়। তারপর ২০০৮ সালের ১ এপ্রিল, থেকে একটি ব্রিজ তৈরীর কাজ শুরু হয় যেটি এপ্রিল ৯ পর্যন্ত চলে। রাস্তাটি সর্বশেষ ২০০৮ এর আগস্ট ১, থেকে প্রায় ১ মাস পুনরায় সংস্কার কাজের জন্য বন্ধ রাখতে হয়।
অসমীয়া ব্যাকরণ

যে কোনো একটা ভাষার মূল ভিত্তি হল ব্যাকরণ। অসমীয়া ভাষা সঠিক ভাবে লিপিবন্ধ এবং প্ৰকাশ করার জন্যে কতিপয় নীতি নিৰ্দেশনা সমষ্টিকেই অসমীয়া ব্যাকরণ বলা হয়। প্ৰখ্যাত লেখক সত্যনাথ বরার মতে, "যে গ্রন্থ পড়িলে অসমীয়া ভাষাতে কথা বলা এবং লিখতে শিখা যায়, তাকে অসমীয়া ভাষার ব্যাকরণ বলে।
অসমীয়া ভাষার ব্যাকরণ চৰ্চা আরম্ভ হয়েছিল প্ৰাচীন ভারতবৰ্ষের বৈদিক সাহিত্যের সাথে বিভিন্ন ব্ৰাক্ষ্মণ গ্ৰন্থের মধ্য দিয়ে। অবশ্য এটি সুনিৰ্দিষ্ট রুপ লাভ করে পাণিনির দ্বারা রচিত ‘অষ্টাধ্যায়ী’ নামে খ্যাত “শব্দানুশাসনম” নামের গ্ৰন্থের মাধ্যমে। আসামে এই ব্যাকরণ চৰ্চা আরম্ভ হয় ঊনবিংশ শতাব্দিতে, ইংরেজ গভর্নর এবং আমেরিকান মিশনারিরা আসামে আসার পর থেকে। ১৮৩৯ সালে ইংরেজ ইতিহাসবিদ উইলিয়াম রবিনসনের রচনা করা “A Grammar of the Assamese Language” নামের ব্যাকরণটি হল অসমীয়া ভাষার প্ৰথম ব্যাকরণ।
শব্দ বিভক্তি:-
মনের ভাব প্ৰকাশ করে বাক্য ব্যবহার করতে সেই বাক্যের সাথে ক্ৰিয়া ও অন্যান্য শব্দের পারস্পরিক সংগতি বা সম্বন্ধ রাখে প্ৰাতিপদিকের পর কিছু বৰ্ণ বা বৰ্ণ সমষ্টি যোগ করা হয়। সেই বৰ্ণ বা বৰ্ণ সমষ্টিকেই শব্দ বিভক্তি বলে। শব্দ বিভক্তি ৭ প্ৰকার আছে। নিচে উল্লেখ করা হল।
প্ৰথমা বিভক্তি – এ (ই):-
(আ-কারান্ত শব্দের পরে ‘এ’ বিভক্তির জায়গায়‘ই’ যোগ হয়) যেমন :শিখা + এ = শিখাই (ই, ঈ, ঐ-কারান্ত শব্দের পরে ‘এ’ বিভক্তির জায়গায় ‘য়’ এবং উ,ঊ,ঔ-কারান্ত শব্দের পরে ‘এ’ বিভক্তির জায়গায় ‘য়’ যোগ হয়) যেমন : হরি + এ= হরিয়ে। মধু + এ= মধুয়ে।
দ্বিতীয়া বিভক্তি – ক:-
তৃতীয়া বিভক্তি – এ, ৰে, দি, দ্বাৰা, দ্বাৰায়:-
চতুৰ্থী বিভক্তি – লৈ:-
পঞ্চমী বিভক্তি – ৰ, পৰা:-
ষষ্ঠী বিভক্তি – ৰ:-
সপ্তমী বিভক্তি – ত, এ:-
ওয়াশিংটন স্টেট রুট ১৪০

স্টেট রুট ১৪০ (এসআর ১৪০) ছিল যুক্তরাষ্ট্রের ওয়াশিংটনের অন্তর্গত ক্লার্ক এবং স্কামেনিয়া কাউন্টিতে অবস্থিত একটি রাজ্য মহাসড়ক। রাস্তাটি ওয়াশুগালের এসআর ১৪ থেকে আরম্ভ হয়ে প্রিন্ডেল পর্যন্ত বিস্তৃত ছিল। এরআর ১৪০ ওয়াশুগাল নদী এবং ক্যানিয়ন ক্রিকের পাশ দিয়ে চলতো। রাস্তাটিকে ১৯১১ সালের ম্যাপে সর্বপ্রথম ক্যানিয়ন ক্রিক রোড নাম দিয়ে স্থান দেয়া হয়। যদিও ১৯৩৭ সালের ম্যাপে রাস্তাটির নাম পরিবর্তন করে সেকেন্ডারী স্টেট হাইওয়ে ৮বি (এসএসএইচ ৮বি) রাখা হয়। মূলত এসএসএইচ ৮বি ছিল প্রাইমারী স্টেট হাইওয়ে ৮ ( পিএসএইচ ৮) এর একটি স্পার রুট যেটিকে ১৯৬৪ সালের মহাসড়ক পুনঃনামকরনের সময় এসআর ১২ নাম দেওয়া হয়। একইভাবে, সেই সময় এসএসএইচ ৮বি কে এসআর ১২০ নাম করণ করা হয়। তারপর ১৯৬৭ সালে এসআর ১২ এর নাম বদলিয়ে এসআর ১৪ করা হয় যখন ইউএস ১২ কে ওয়াশিংটন পর্যন্ত বর্ধিত করা হলো। তখন এসআর ১২০ কে এসআর ১৪০ নাম দেওয়া হয়েছিল, যদিও ১৯৯২ সাল নাগাদ এর নামকরণ বাতিল করা হয়।
স্টেট রুট ১৪০ ওয়াশুগালের ১৫তম সড়কে অবস্থিত এসআর ১৪ থেকে শুরু হয়েছিল, যেটি কলম্বিয়া নদীর তীরবর্তী এসআর ৫০০ থেকে প্রায় ১.৪৭ মাইল পূর্বে অবস্থিত। ১৫তম সড়কটি বিএনএসএফ রেলওয়ের ভ্যাঙ্কুভার-হোয়াইট সলমন রেল রুট পাড়ি দিয়ে শহরতলীর দিকে (উত্তর) চলতে শুরু করে। তারপর ১৭তম সড়কে পৌছার পূর্বে রাস্তাটি পূর্ববর্তী এসআর-১৪ এর ই স্ট্রিট অতিক্রম করে উত্তর-পূর্ব দিক বরাবর চলে। তার কিছুদুর পর রাস্তাটি ওয়াশুগালের একটি বনভূমির মধ্যে প্রবেশ করে। রাস্তাটি যখন ওয়াশুগাল নদীর তীর ঘেষে বন-জঙ্গল এবং পাহাড় পাড়ি দিয়ে চলতে চলতে স্কামেনিয়া কাউন্টিতে প্রবেশ করে, তখন নদীটি উত্তর দিকে ঘুরে যায়। এসআর ১৪০ ক্যানিয়ন ক্রিক রোড নাম ধারণ করে দক্ষিণ-পূর্ব দিকে চলে বেশ কিছু তীব্র বাঁক নিয়ে অবশেষে প্রিন্ডেলের এসআর-১৪ তি গিয়ে সমাপ্ত হয়।
এসআর ১৪০ কে ১৯১১ সালের ম্যাপে সর্বপ্রথম ক্যানিয়ন ক্রিক রোড নাম দিয়ে স্থান দেয়া হয়। যদিও ১৯৩৭ সালের ম্যাপে রাস্তাটির নাম পরিবর্তন করে সেকেন্ডারী স্টেট হাইওয়ে ৮বি (এসএসএইচ ৮বি) রাখা হয়। মূলত এসএসএইচ ৮বি ছিল প্রাইমারী স্টেট হাইওয়ে ৮ ( পিএসএইচ ৮) এর একটি স্পার রুট যেটিকে ১৯৬৪ সালের মহাসড়ক পুনঃনামকরনের সময় এসআর ১২ নাম দেওয়া হয়। একইভাবে, সেই সময় এসএসএইচ ৮বি কে এসআর ১২০ নাম করণ করা হয়। তারপর ১৯৬৭ সালে এসআর ১২ এর নাম বদলিয়ে এসআর ১৪ করা হয় যখন ইউএস ১২ কে ওয়াশিংটন পর্যন্ত বর্ধিত করা হলো। তখন এসআর ১২০ কে এসআর ১৪০ নাম দেওয়া হয়েছিল, যদিও ১৯৯২ সাল নাগাদ এর নামকরণ বাতিল করা হয় এবং একে রাজ্য মহাসড়ক ব্যবস্থা থেকে বাদ দেয়া হয়।
ওয়াশিংটন স্টেট রুট ২১৩

স্টেট রুট ২১৩ (এসআর ২১৩) যুক্তরাষ্ট্রের ওয়াশিংটনে অবস্থিত একটি ছোট রাজ্য মহাসড়ক। মাত্র ০.৩৫ মাইল (০.৫৬ কি.মি.) এর রাস্তাটি ওকেনাগন কাউন্টির মোলট এর অলিখিত সড়ক হিসেবে ব্যবহৃত হয়। মোলট এর ১ম অ্যাভিনিউ পর্যন্ত অর্ধ সম্পন্ন রাস্তাটি ওকেনাগন রিভার পাড়ি দিয়ে ইউএস ৯৭ পর্যন্ত বিস্তৃত, যদিও আইনানুযায়ী রাস্তাটিকে ওকেনাগনের দক্ষিণ-পূর্বে এসআর ২০ পর্যন্ত সম্প্রসারিত করার কথা। ১৯৫৪ সালের ম্যাপে এসআর ২১৩ কে স্থান দেয়া হয় প্রাইমারী স্টেট হাইওয়ে ১৬ (পিএসএইচ ১৬) এর একটি শাখা সড়ক হিসেবে। পরবর্তিতে ১৯৬৪ সালের ম্যাপে একে এসআর ২০ এর একটি স্পার রুট হিসেবে দেখানো হয়। ১৯৭৩ সালে এসআর ২০ স্পার রুটের নাম বদলিয়ে এসআর ২১৩ করা হয়। কেননা একই নামে অ্যানাকোর্টিসে আরো একটি স্পার রুট তখন তৈরী হচ্ছিল।
দক্ষিণ মোলট এর ইউএস ৯৭ থেকে এসআর ২১৩ এর যাত্রা শুরু । তারপর এই অলিখিত রাস্তাটি উত্তর-পূর্ব এবং পরে উত্তর-পশ্চিমে মোড় নিয়ে ক্যাসেডা এন্ড কলম্বিয়া রিভার রেলরোড অতিক্রম করে ওকেনাগন রিভার এবং লুপ লুপ ক্রিক পাড়ি দেয়। তারপর ওকেনাগন নদীর অপর পাশে রাস্তাটি মোলট এর ১ম অ্যাভিনিউতে গিয়ে সমাপ্ত হয়। আইনানুযায়ী রাস্তাটিকে ওকেনাগনের দক্ষিণ-পূর্বে এসআর ২০ পর্যন্ত সম্প্রসারিত করার কথা। ২০০৮ সালের পরিসংখ্যান অনুযায়ী রাস্তাটি দিয়ে দৈনিক গড়ে ৭৪০ টি যানবাহন চলাচল করে। 
এসআর ২১৩ মূলত একটা কম গুরুত্বপূর্ণ রাস্তা হিসেবে দক্ষিণ মোলট এর ইউএস ৯৭ থেকে যাত্রা শুরু করে। ওকেনাগন নদীর তীরবর্তি রাস্তাটি ১৯৫৪ সালের ম্যাপে প্রথম স্থান পায়। ১৯৫৯ সালে ওয়াশিংটন রাজ্যসভা একটি আইন পাশ করে, যেখানে পিএসএইচ ১৬ এর কিছু শাখা তৈরীর কথা বলা হয়। সেই অনুসারে ইউএস ৯৭ এর মোলট অংশ থেকে রাস্তাটি ১৯৬১ সালের ১ জুলাই তৈরী করা হয়। তারপর ১৯৬৩ সালে ইউএস ৯৭ কে পুনরায় বিন্যস্ত করা হয় এবং শাখা রাস্তাটিকে নদীর অপর পাঁড় বরাবর বর্ধিত করা হয়। পরবর্তিতে ১৯৬৪ সালের মহাসড়ক পুনঃনামকরনের সময় ম্যাপে একে এসআর ২০ এর একটি স্পার রুট হিসেবে দেখানো হয়। ১৯৭৩ সালে এসআর ২০ স্পার রুটের নাম বদলিয়ে এসআর ২১৩ করা হয়, কেননা একই নামে অ্যানাকোটিসে আরো একটি রাস্তা তখন তৈরী হচ্ছিল। অতঃপর ২০০৮ সাল থেকে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) প্রস্তাবিত রুটের ০.৩৫ মাইলকে রাজ্য সড়কের মর্যাদা দিয়ে রক্ষণাবেক্ষণের দায়িত্ব গ্রহণ করে। আইনানুযায়ী মোলট থেকে এসআর ২১৩ কে এসআর ২০ পর্যন্ত বর্ধিত করা হবে।
ওয়াশিংটন স্টেট রুট ২২৫

স্টেট রুট ২২৫ (এসআর ২২৫)রাস্তাটি ১১.৩২ মাইল (১৮.২২ কি.মি.) দীর্ঘ যুক্তরাষ্ট্রের ওয়াশিংটনের বেন্টন কাউন্টিতে অবস্থিত একটি রাজ্য মহাসড়ক। রাস্তাটি বেন্টন সিটি-কিয়োনা ব্রিজ (ইয়াকিমা নদীর ওপরে) পাড়ি দিয়ে চলতে থাকে। ব্রিজটি ওয়াশিংটন ঐতিহ্যের অংশ , এমনকি জাতীয় ঐতিহ্যবাহী স্থান গুলোতেও তালিকাভুক্ত। বেন্টন শহর অতিক্রম করে বাকি পথ রাস্তাটি নদীর সমান্তরালে চলে। অনেকগুলো প্রস্তাব করা হয়েছে যেন এসআর ২২৪/এসআর ২২৫ এর মধ্যবর্তী চলাচলকারী যানবাহন গুলোকে একমূখী চলাচলের উপযোগী করা হয়।
এসআর ২২৫, এসআর ২২৪ এর টি-ইন্টারসেকশন থেকে আরম্ভ হয়, যেটি বেন্টন সিটির দক্ষিণে আই-৮২/ইউএস ১২ এর মিলিত স্থানের একটু উত্তরে অবস্থিত। তারপর রাস্তাটি ইয়াকিমা নদীর ওপর স্থাপিত বেন্টন সিটি-কিয়োনা ব্রিজ পাড়ি দিয়ে চলতে থাকে। ব্রিজটি ওয়াশিংটনের ঐতিহ্যবাহী স্থাপনা, এমনকি জাতীয় ঐতিহ্যবাহী স্থাপনা হিসেবে তালিকাভুক্ত। পশ্চিম দিকে মোড় নিয়ে রাস্তাটি বেন্টন সিটিতে প্রবেশ করে উত্তরদিকে মোড় নেয়। রাস্তাটি শহরবাসী তাদের প্রধান সড়ক হিসেবে ব্যবহার করে। ইয়াকিমা নদী রাস্তাটির সমান্তরালে চলে এবং রাস্তাটি শহর ত্যাগ করে পাহাড় পাশ কাটিয়ে হর্ণ র‌্যাপিড কাউন্টি পার্ক অতিক্রম করে পূর্বদিকে রাস্তাটির প্রান্তবিন্দু এসআর ২৪০ এ মিলিত হয়ে সমাপ্ত হয়।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান(ডব্লিউএসডিওটি) নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক(এএডিটি) বলা হয়। ডব্লিউএসডিওটির ২০০৯ সালের পরিসংখ্যান মতে, রাস্তাটির এসআর ২৪০ প্রান্ত দিয়ে দৈনিক সর্বোচ্চ ১,০০০ টি এবং এসআর ২২৪ প্রান্তদিয়ে সর্বোচ্চ ৭,৮০০ টি যানবাহন চলাচল করে।
১৯৯১ সালে আইনসভার সিদ্ধান্ত অনুসারে এসআর ২২৫ কে মহাসড়ক ব্যবস্থায় অন্তর্ভুক্ত করা হয়েছে, তারপর রাস্তাটির পশ্চিম প্রান্ত বিন্দু থেকে ০.২৭ মাইল দুরে অবস্থিত একটি ড্রেনেজ ক্যানেলের ওপর একটি ছোট ব্রিজ নির্মাণ ব্যতীত কোনরূপ পরিবর্তন করা হয়নি।
ডব্লিউএসডিওটি এসআর ২২৪/এসআর ২২৫ দিয়ে চলাচলকারী যানবাহন গুলোকে শৃঙ্খলায় নিয়ে আসার জন্য বেশকিছু প্রস্তাব করেছে। তার মধ্যে অন্যতম হলো আই-৮৫ এর র‌্যাম্পকে সরিয়ে ৫-ওয়ে স্টপ তৈরী করা, যা কিনা এই অংশকে আরো চলাচল উপযুক্ত করে তুলবে, তাছাড়াও বেশকিছু রাউন্ডাবট তৈরীর কথা বলা হয়। এই প্রকল্পটি বাস্তবায়ন করতে ২ মিলিয়ন থেকে ৭.৪ মিলিয়ন ডলার খরচ হতে পারে।
ওয়াশিংটন স্টেট রুট ২৫১

স্টেট রুট ২৫১ (এসআর ২৫১, বর্তমান নাম নর্থপোর্ট-বাউন্ডারী রোড) ছিল যুক্তরাষ্ট্রের স্টিভেন্স কাউন্টি, ওয়াশিংটনে অবস্থিত ১০.৮৬ মাইল (১৭.৮৬ কি.মি.) লম্বা একটি রাজ্য মহাসড়ক। রাস্তাটি নর্থপোর্টে অবস্থিত এসআর ২৫ থেকে আরম্ভ হয়ে কলম্বিয়া নদীর সমান্তরালে উত্তর-পশ্চিম দিক বরাবর চলতে থাকে। এরপর রাস্তাটি বাউন্ডারী নামক একটি ইউনিকর্পোরেটেড এলাকায় গিয়ে সমাপ্ত হয়। বাউন্ডারী এলাকাটি ইউএস-কানাডা সীমান্তের, ব্রিটিশ কলম্বিয়ার, ব্রিটিশ কলম্বিয়া হাইওয়ে ২২এ এর পাশে অবস্থিত। এসআর ২৫১ মূলত ১৯১৩ সালের দিকে কাউন্টি রোড হিসেবে বিবেচিত হতো, তবে রাস্তাটিকে রাজ্য সড়ক ব্যবস্থায় এনেও পরে বাদ দেয়া হয়েছে। বর্তমানে রাস্তাটি একটি রাজ্য সড়কের অংশে পরিনত হয়েছে। ১৯৩৭ সালে একে সেকেন্ডারী স্টেট হাইওয়ে ২২ (এসএসএইচ ২২) নামকরণ করা হয়। এই নামকরণটি ১৯৬৪ সালে বাতিল করে, এসআর ২৫১ রাখা হয়। তারপর ১৯৮৩ সালে রাস্তাটিকে নর্থপোর্ট বাউন্ডারী রোড নামকরণ করে, স্টিভেন্স কাউন্টি প্রশাসনের অধীনে হস্তান্তর হয়।
এসআর ২৫১, বর্তমানে নর্থপোর্ট বাউন্ডারী রোড বা শুধু বাউন্ডারী রোড নামে পরিচিত। যেটি নর্থপোর্টের অ্যাট গ্রেড ইন্টারসেকশান নামে পরিচিত, এসআর ২৫ থেকে আরম্ভ হয়। তারপর রাস্তাটি কলম্বিয়া নদীর উজান বরাবর কেটল ফলস আন্তর্জাতিক রেলওয়ে পাড়ি দিয়ে চলতে থাকে। রাস্তাটি উত্তর-পশ্চিম দিক বরাবর চলতে চলতে বেশ কিছু হেয়ারপিন টার্ণ নিয়ে বাউন্ডারী নামক স্টিভেন্স কাউন্টিতে অবস্থিত একটি ইউনিকর্পোরেটেড এলাকায় গিয়ে সমাপ্ত হয়। বাউন্ডারী এলাকাটি ইউএস-কানাডা সীমান্তের, ব্রিটিশ কলম্বিয়ার, ব্রিটিশ কলম্বিয়া হাইওয়ে ২২এ এর পাশে অবস্থিত।
এসআর ২৫১, ১৯১২ সালে নর্থপোর্ট এবং ব্রিটিশ কলম্বিয়ার মধ্যবর্তী কাউন্টি রোড হিসেবে ব্যবহৃত হতো। তারপর ১৯১৩ সালে একে ইনল্যান্ড ইম্পায়ার হাইওয়েতে অন্তর্ভুক্ত করা হলেও ১৯১৫ সালেই তা বাতিল করা হয়। পরে এর রক্ষনাবেক্ষণের দায়িত্ব কাউন্টি প্রশাসনের হাতে দিয়ে দেয়া হয়। ১৯৩৭ সালে সরকারী ভাবে রাস্তাটিকে কেটল ফলস থেকে ব্রিটিশ কলম্বিয়া পর্যন্ত রাজ্য সড়ক হিসেবে স্টেট রুট ২২ এর শাখা সড়কে পরিণত করা হয়। ১৯৬৫ সালে, ওয়াশিংটন যখন তার রাস্তা গুলোকে নতুন করে নামকরণ শুরু করে, তখন সেকেন্ডারী স্টেট হাইওয়ে ২২এ (এসএসএইচ ২২এ) হয়ে যায় এসআর ২৫১ এবং প্রাইমারি স্টেট হাইওয়ে ২২ (পিএসএইচ ২২) হয়ে যায় এসআর ২৫। অবশেষে ১৯৮৩ সালে রাস্তাটিকে রাজ্য মহাসড়ক ব্যবস্থা থেকে বাদ দিয়ে স্টিভেন্স কাউন্টি প্রশাসনের অধীনে অর্পণ করা হয়। তারপর থেকে কোন রূপ বড় ধরনের পরিবর্তন ছাড়াই কাউন্টি প্রশাসনই রাস্তাটির রক্ষণাবেক্ষণ করছে।
ওয়াশিংটন স্টেট রুট ২৭৬

স্টেট রুট ২৭৬ (এসআর ২৭৬) যুক্তরাষ্ট্রের ওয়াশিংটনে অবস্থিত আইনানুগভাবে অনুমোদিত কিন্তু এখনও নির্মাণ কাজ শুরু হয়নি এমন একটি রাজ্য মহাসড়ক। রাস্তাটিকে ধরা হয় পুলম্যানের উত্তর উপসড়ক হয়ে (হুইটমেন কাউন্টিতে অবস্থিত) ইউএস রুট ১৯৫ এবং পূর্বদিকে অবস্থিত এসআর ২৭০ এর সংযোগ সড়ক হিসেবে। ১৯৬৯ সালের প্রথম প্রস্তাবনায় পুলম্যানের চারদিকে একটি রিং রোড নির্মাণের কথা বলা হয়, যার পশ্চিম দিকটা, ১৯৭৫ সাল নাগাদ, ইউএস ১৯৫ নামে তৈরী করা হয়। অন্যদিকে উত্তর প্রান্তবিন্দু, যেটি কিনা ১৯৭৩ সাল থেকে এসআর ২৭৬ নামে বিধিবদ্ধ, তবে এখনও রাস্তাটির নির্মাণ কাজ শুরু হয়নি।
এসআর ২৭৬ আইনানুগভাবে, হুইটমেন কাউন্টির গ্রাম পুলম্যানের ইউএস ১৯৫ এর সংযোগ-সড়ক হিসেবে স্বীকৃত। রাস্তাটি পোলুসের পূর্বদিকে অবস্থিত ব্রাটন রোডের অ্যাট গ্রেড ইন্টারসেকশান এবং এসআর ২৭ এর ডায়মন্ড রিং ইন্টারচেঞ্জ থেকে আরম্ভ হবে, একটি বিভক্ত লিমিটেড-অ্যাক্সেস মহাসড়ক হিসেবে। তারপর এসআর ২৭৬ দক্ষিণ-পূর্ব দিকে মোড় নিয়ে কলসিয়াম রোডের(ভবিষ্যতে নির্মিত হবে) ডায়মন্ড ইন্টারচেঞ্জ অতিক্রম করে পুলম্যানের পূর্বদিকে এসআর ২৭০ এর সাথে মিলিত হয়ে সমাপ্ত হবে।
ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) এর অ্যাভারেজ অ্যানুয়াল ডেইলি ট্রাফিক(এএডিটি)র তথ্য বিশ্লেষন করে এসআর ২৭০ রাস্তাগুলোর ওপর চাপ কমাতে এসআর ২৭৬ তৈরীর সিদ্ধান্ত নেওয়া হয়। ডব্লিউএসডিওটি এর তথ্য মতে, পুলম্যান শহরতলীতে অবস্থিত এসআর ২৭ এবং এসআর ২৭০, এই এলাকার সবচেয়ে ব্যস্ত হাইওয়ে। ২০১১ সালের এএডিটি থেকে জানা যায়, এসআর ২৭০ এর পূর্ব প্রান্ত দিয়ে দৈনিক গড়ে ১৯,০০০ যানবাহন চলাচল করে। অপরদিকে এসআর ২৭ এর দক্ষিণ প্রান্ত দিয়ে দৈনিক গড়ে ১৬,০০০ যানবাহন চলাচল করে। ২০২৫ সালের প্রাক্কলন অনুযায়ী, রাস্তাগুলো দিয়ে দৈনিক ২৬,০০০টি যানবাহন চলাচল করবে। 
ওয়াশিংটন স্টেট হাইওয়ে কমিশান, ১৯৬৬ সালের দিকে, পুলম্যানের চারদিকে একটা রিং রোড তৈরীর পরিকল্পনা করে এবং সেই অনুযায়ী ১৯৭০ সালে সার্ভে পরিচালনা করে। তারপর ১৯৭২ সালের দিকে ডব্লিউএসডিওটি রাস্তার জন্য জমি অধিগ্রহণ করা শুরু করে এবং করিডর সহ এসআর ২৭৬ কে লিখিত আকারে দলিলপত্রে স্থান দেয়া শুরু করে। ২.৮ মাইল (৪.৫১ কি.মি.) রাস্তা (কিং রোড এর) ইতোমধ্যে ১৯৭৪ সাল নাগাদ তৈরী হয়ে যায়, যখন কিনা একটি পাবলিক সার্ভে এসআর ২৭৬ এর বদলে এসআর ২৭০ এর একটি শাখা সড়ক তৈরীর প্রস্তাব দেয়। ১৯৭৮ সালে ডব্লিউএসডিওটি এই শাখা সড়ক তৈরীর পরিকল্পনা বাতিল ঘোষণা করে, অধিগ্রহণকৃত জমি সমূহকে স্থানীয় কৃষকদের মাঝে ইজারা দেওয়া শুরু করে। ১৯৩৩ সালের স্পোকেন রিজিওনাল স্টাডি থেকে পরিকল্পনাটিকে আবারো চালু করা হয়, প্রকল্পটিতে পুলম্যান পৌরসভা প্রশাসন অর্থায়ন করে। অবশেষে ডব্লিউএসডিওটির অর্থায়নে একটি ৬.৮৯ মাইল (১১.০৯ কি.মি.) দীর্ঘ বিভক্ত লিমিটেড-অ্যাক্সেস মহাসড়ক তৈরীর পরিকল্পনা করা হয়, যেটি ব্রাটন রোডের সাথে অ্যাট গ্রেড ইন্টারসেকশান দ্বারা যুক্ত থাকবে।
ওয়াশিংটন স্টেট রুট ৩০৮

স্টেট রুট ৩০৮ (এসআর ৩০৮) যুক্তরাষ্ট্রের ওয়াশিংটনে অবস্থিত একটি রাজ্য মহাসড়ক। ৩.৪২ মাইল লম্বা (৫.৫০ কি.মি.) রাস্তাটি কিপোর্ট এলাকা এবং কিটস্যাপ কাউন্টির সংযোগ-সড়ক হিসেবে ব্যবহৃত হয়। বেঙ্গরের নেভাল বেজ কিটস্যাপ এ অবস্থিত এসআর ৩ এর পূর্ব থেকে রাস্তাটি পূর্বদিক বরাবর চলতে শুরু করে। অবশেষে এসআর ৩০৮ কিপোর্টে অবস্থিত নেভাল আন্ডারসি ওয়ারফেয়ার সেন্টারের প্রবেশমুখে এসে সমাপ্ত হয়। এসআর ৩০৮ কে এসআর ২১ এর কিপোর্টের একটি শাখা সড়ক হিসেবে, ১৯২৯ সালে বিধিবদ্ধ করা হয়েছিল এবং ১৯৩৭ সালে পিএসএইচ ২১ এর শাখা সড়কে পরিণত করা হয়। ১৯৬৪ সালের মহাসড়ক পুনঃনামকরণের সময় এই শাখা সড়কটিকে এসআর ৩০৩ নাম দেয়া হয়, রাস্তাটি ব্রিমারটন থেকে বেঙ্গর পর্যন্ত একটি কিপোর্ট বরাবর শাখা সড়কসহ বিদ্যমান ছিল। তারপর ১৯৭১ সালে, এসআর ৩০৩ এর শাখা সড়কটিকে এসআর ৩০৮ নাম দেয়া হয় এবং ১৯৯১ সালে রাস্তাটিকে এসআর ৩ ফ্রিওয়ে (সিলভারডেলে অবস্থিত) পর্যন্ত বর্ধিত করা হয়।
বেঙ্গরের নেভাল বেজ কিটস্যাপে অবস্থিত এসআর ৩ এর ডায়মন্ড রিং থেকে এসআর ৩০৮ এর যাত্রা শুরু। লিবার্টি বে এবং ইউনিকর্পোরেটেড কমিউনিটি, কিপোর্ট অতিক্রম করার পূর্বে রাস্তাটি পূর্বদিক বরাবর বেশ কিছু স্থানীয় রাস্তা এবং বন-জঙ্গলের পাশ দিয়ে চলমান। অবশেষে রাস্তাটি কিপোর্ট এলাকার নেভাল আন্ডারসি জাদুঘড় পাড়ি দিয়ে রাস্তাটির পূর্ব প্রান্তবিন্দুতে এসে সমাপ্ত হয়, নেভাল আন্ডার সি ওয়ারফেয়ার সেন্টারের প্রবেশমুখে। অপরদিকে রাস্তাটির বাকি অংশ বেজ থেকে স্ট্রম অ্যাভিনিউ বরাবর পূর্বদিকে চলতে থাকে।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) প্রতি বছর রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক(এএডিটি) বলা হয়। ২০১১ সালের ডব্লিউএসডিওটির তথ্য মতে রাস্তাটির সবচেয়ে ব্যস্ত অংশ হল এসআর ৩ এবং লিবার্টি বে এর অংশটি। এই দুটি রাস্তা দিয়ে দৈনিক গড়ে ১১,০০০ টি যানবাহন চলাচল করে। অন্যদিকে সবচেয়ে কম চলাচল করে ৬,৩০০ টি লিবার্টি বে ব্রিজ এলাকা দিয়ে।
এসআর ৩০৮ কে প্রথম ১৯২৯ সালে, রাজ্য মহাসড়ক ব্যবস্থায় নিয়ে আসা হয়। তখন একে কিপোর্টে অবস্থিত এসআর ২১ এর একটি শাখা সড়ক হিসেবে, ১৯২৯ সালে বিধিবদ্ধ করা হয়েছিল এবং ১৯৩৭ সালে পিএসএইচ ২১ এর শাখা সড়কে পরিণত করা হয়। শাখা সড়কটি ২.৩৪ মাইল লম্বা, পিএসএইচ ২১ থেকে পূর্বদিকে যাত্রা করে লিবার্টি বে অতিক্রমের পূর্বে বেঙ্গরের নেভাল সাবমেরিন বেজ এলাকা থেকে কিপোর্টের নেভাল আন্ডারসি ওয়ারফেয়ার সেন্টারের দিকে এসএসএইচ ২১বি এর সাথে মিলিত হয়। তারপর এসএসএইচ ২১বি শাখা রাস্তাটিকে কিপোর্ট এলাকায় এসআর ৩০৩ নামকরণ করা হয়, সাথে একটি শাখা সড়কও থাকে। তারপর ১৯৭১ সালে, এসআর ৩০৩ এর শাখা সড়কটিকে এসআর ৩০৮ নাম দেয়া হয় এবং ১৯৯১ সালে রাস্তাটিকে এসআর ৩ ফ্রিওয়ে (সিলভারডেলে অবস্থিত) পর্যন্ত বর্ধিত করা হয়।
ওয়াশিংটন স্টেট রুট ৪০১

স্টেট রুট ৪০১ (এসআর ৪০১) যুক্তরাষ্ট্রের ওয়াশিংটন রাজ্যের প্যাসিফিক কাউন্টিতে অবস্থিত একটি ১২.১৩ মাইল (১৯.৫২ কি.মি.) লম্বা রাজ্য মহাসড়ক। মহাসড়কটি মেগলারের পশ্চিমে অবস্থিত অ্যাস্টোরিয়া-মেগলার সেতুতে ইউএস রুট ১০১ থেকে আরম্ভ হয়। এরপর রাস্তাটি উত্তর-পূর্ব দিক বরাবর কলম্বিয়া নদীর বাঁধ ধরে চলতে থাকে এবং নেস্যাল নদীর দক্ষিণ শাখা পথ থেকে নেস্যাল এর এসআর ৪ এ মিলিত হয়ে সমাপ্ত হয়। এটিকে ১৯৩৭ সালে, প্রথমে সেকেন্ডারি স্টেট হাইওয়ে ১২বি (এসএসএইচ ১২বি) নামকরণ করা হয়। তারপর ১৯৬৪ সালে এসআর ৪০১ তৈরী করে, এসএসএইচ ১২বি কে পুনঃস্থাপন করা হয়। ১৯৬৬ সালে অ্যাস্টোরিয়া-মেগলার সেতুটি তৈরী সম্পন্ন হলে এখানে অবস্থিত ফেরি ঘাটটি পূর্বদিকে সরে যায়, যেখানে রাস্তাটির সমাপ্ত বিন্দু অবস্থিত, এই জায়গাটি কিংস্টন ফেরি রোড নামেও পরিচিত। তারপর রাস্তাটিকে পশ্চিম এবং পূর্বদিক বরাবর বর্ধিত করে বর্তমান অবস্থায় নিয়ে আসা হয়। লুইস এ্ন্ড ক্লার্ক প্রদর্শনীর পর ফেরি ঘাটটির নাম হয়ে যায় ডিস্মাল নিচ রেস্ট এরিয়া।
এসআর ৪০১ ম্যাকগ্যাওয়েনের দক্ষিণ-পূর্বে এবং মেগলারের পশ্চিমে অবস্থিত অ্যাস্টোরিয়া-মেগলার সেতুতে ইউএস রুট ১০১ থেকে আরম্ভ হয়॥ এরপর রাস্তাটি উত্তর-পূর্ব দিক বরাবর কলম্বিয়া নদীর বাঁধ ধরে চলতে থাকে এবং ডিস্মাল নিচ রেস্ট এরিয়াকে ন্যাপটন এলাকা অতিক্রম করে। তারপর রাস্তাটি নেস্যাল নদীর বাঁধ এবং দক্ষিণ ফর্ক বরাবর চলতে থাকে। নেস্যালে দক্ষিণ ফর্ক নেস্যাল নদীর সাথে মিলিত হয়, রাস্তাটি এরপর এসআর ৪ এ সমাপ্ত হবার পূর্বে তিনবার নদীটিকে অতিক্রম করে। এই প্রান্তটি রাস্তাটির সবচেয়ে ব্যস্ততম অংশ। এখান দিয়ে দৈনিক গড়ে ২,৮০০ টি যানবাহন চলাচল করে, যদিও সংখ্যাটি ২০০৫ সালের (৩,১০০টি) তুলনায় কম।
১৯৩৭ সালে, প্রাইমারী এন্ড সেকেন্ডারী স্টেট হাইওয়ে সিস্টেমে প্রাইমারী স্টেট হাইওয়ে ১২ (পিএসএইচ ১২) এর একটি শাখা সড়ক হিসেবে সেকেন্ডারী স্টেট হাইওয়ে ১২বি (এসএসএইচ ১২বি) তৈরী করা হয়। রাস্তাটি ইউএস ১০১ এবং ইউএস ৮৩০ উভয় নামেই অনুলিখিত ছিল। রাস্তাটি কলম্বিয়া নদীর পাশে অবস্থিত মেগলার ফেরি ঘাটের পাশে অবস্থিত পিএসএইচ ১২/ইউএস ১০১ থেকে যাত্রা শুরু করে নেস্যালের পিএসএইচ ১২/ইউএস ৮৩০ পর্যন্ত বিস্তৃত। অবশ্য মেগলার এবং ন্যাপটন এর মাঝে একটি শুণ্যস্থান সহ। অতঃপর ১৯৬৪ সালের মহাসড়ক পুনঃনামকরণের সময় এসএসএইচ ১২বি এবং এই শুণ্যস্থান কে এসআর ৪০১ নামকরণ করা হয়। ১৯৬৬ সালের ২৭ আগস্ট, অ্যাস্টোরিয়া-মেগলার সেতু সম্পন্ন হলে, এসআর ৪০১ কে মেগলার থেকে ন্যাপটন পর্যন্ত বর্ধিত করা হয়। ১৯৬৪ সালে বর্ধিত করণের কাজ সম্পন্ন হয়। ডিস্মাল নিচ রেস্ট এরিয়াকে ২০০৭ সালে দুই বার পুনর্গঠন করা হয়, যাতে জায়গাটিকে সবসময় ব্যস্ত রাখা যায়।
ওয়াশিংটন স্টেট রুট ৫৩৬

স্টেট রুট ৫৩৬ (এসআর ৫৩৬) যুক্তরাষ্ট্রের ওয়াশিংটনের স্কাগিট কাউন্টিতে অবস্থিত, ৫.৩৮ মাইল (৮.৬৬ কি.মি.) লম্বা একটি রাজ্য মহাসড়ক। রাস্তাটি দক্ষিণ-পূর্ব থেকে ফেডোনিয়ার এসআর ২০ থেকে মাউন্ট ভেরন হয়ে সেই শহরের ইন্টারস্টেট ৫ (আই-৫) এ গিয়ে সমাপ্ত হয়। এসআর ৫৩৬, ১৯৬৪ সালের মহাসড়ক পূনঃনামকরনের সময় প্রাইমারী স্টেট হাইওয়ে ১ (পিএসএইচ ১) এর অ্যানাকোর্টিস শাখার প্রতিস্থাপন হিসেবে নামকরণ করা হয়। তারপর ১৯৭৩ সালে এসআর ৫৩৬ কে ছোট করে বর্তমান অবস্থায় নিয়ে আসা হয়,যখন এসআর ২০ কে পশ্চিমদিকে একটি শাখা সড়ক সহ অ্যানাকোর্টিস পর্যন্ত বর্ধিত করা হয়্।
স্কাগিট আঞ্চলিক বিমানবন্দর এবং ফেডোনিয়ার উত্তরে অবস্থিত এসআর ২০ থেকে মেমোরিয়াল সড়ক হিসেবে এসআর ৫৩৬ এর যাত্রা শুরু । তারপর রাস্তাটি পূর্বদিকে কৃষি জমি অতিক্রম করে স্কাগিট নদী পাড়ি দিয়ে মাউন্ট ভেরন বরাবর চলতে থাকে। রাস্তাটি সুইং ব্রিজ হয়ে নদী পাড়ি দিয়ে মাউন্ট ভেরনের শহরতলীতে প্রবেশ করে, তারপর ৩য় স্ট্রিট এবং ডিভিশন স্ট্রিট পাড়ি দিয়ে পূর্বদিকে মোড় নেয়। অবশেষে রাস্তাটি পশ্চিম দিকে মোড় নিয়ে স্কাগিট ট্রান্সপোর্টেশান সেন্টার পাড়ি দিয়ে কিনকেইড স্ট্রিট ধরে এসআর ৫৩৬ এর শেষ প্রান্ত বিএনএসএফ রেললাইনের পূর্বে আই-৫ এর ডায়মন্ড ইন্টারচেঞ্জ এ গিয়ে সমাপ্ত হয়।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) প্রতি বছর রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক(এএডিটি) বলা হয়।। ২০১১ সালের ডব্লিউএসডিওটির হিসেব অনুসারে এসআর ৫৩৬ দিয়ে দৈনিক গড়ে ৪,৬০০ থেকে ২৩,০০০ যানবাহন চলাচল করে মাউন্ট ভেরনের শহরতলী অংশ দিয়ে। 
১৯৬৪ সালের মহাসড়ক পুনঃনামকরণের সময় অ্যানাকোর্টিস থেকে মাউন্ট ভেরন পর্যন্ত ২০.৬৩ মাইল দীর্ঘ রাস্তা হিসেবে এসআর ৫৩৬ কে নির্মাণ করা হয়। ১৯৩৭ সালে রাস্তাটিকে অ্যানাকোর্টিসের পিএসএইচ ১ এর একটি শাখা সড়ক হিসেবে নথিবদ্ধ করা হয়, যেটি অ্যানাকোর্টিস ফেরিঘাট থেকে শুরু হয়ে দক্ষিণে এসআর ৫২৫ হয়ে পূর্বদিকে মোড় নিয়ে সুইনোমিশ খাল পাড়ি দিয়ে ফ্যাডালগ দ্বীপ ত্যাগ করে। তারপর রাস্তাটি ফেডোনিয়ার পূর্বদিক বরাবর চলে ইউএস ৯৯ এ গিয়ে সমাপ্ত হবার পূর্বে মাউন্ট ভেরনের স্কাগিট নদী পাড়ি দেবার পূর্বে এসআর ২০ এবং এসআর ৫৩৭ অতিক্রম করে। ১৯৬৬ থেকে ১৯৭০ সালে ইউএস ৯৯ এবং পিএসএইচ ১ কে আই-৫ নামে প্রতিস্থাপন করা হয়। তাছাড়া এসআর ৫৩৬ কে পশ্চিম দিক বরাবর বর্ধিত করে পাঁকা সড়কে পরিণত করা হয়। এসআর ২০ কে ওহিডবে দ্বীপ পর্যন্ত বর্ধিত করা হয় এবং এসআর ৫৩৬ কে অলিম্পিক পেনিনসুলা এবং এসআর ৫২৫ পর্যন্ত বর্ধিত করা হয় এবং এসআর ৫৩৬ কে অলিম্পিক পেনিনসুলা এবং এসআর ৫২৫ পর্যন্ত বর্ধিত করা হয়, ১৯৭৩ সালে। তখন এসআর ৫৩৬ কে ছোট করে বর্তমান এসআর ২০ এর শাখারূপ দেয়া হয় অ্যানাকোর্টিসে। ১৯৭৩ সালের পর থেকে কোন রূপ বড় ধরনের পরিবর্তনের মধ্যদিয়ে যেতে হয়নি এসআর ৫৩৬ কে<ref name="wsdot2011/12-map"></ref>, যদিও ২০০৯ সালে ডব্লিউএসডিওটি, $৩.২ মিলিয়ন ব্যয়ে রাস্তার দুইপাশে ফুটপাত নির্মাণ সহ পুনরায় পাঁকা করে।
ওয়াশিংটন স্টেট রুট ৫৩৮

স্টেট রুট ৫৩৮ (এসআর ৫৩৮, অপর নাম কলেজ ওয়ে) ৩.৬২ মাইল (৫.৮৩ কি.মি.) দীর্ঘ একটি রাজ্য মহাসড়ক, যেটি যুক্তরাষ্ট্রের ওয়াশিংটন রাজ্যের স্কাগিট কাউন্টির উত্তরাঞ্চলীয় মাউন্ট ভেরনের শহর প্রান্তে এবং আরবান গ্রোথ বাউন্ডারিতে অবস্থিত। রাস্তাটি ১৯১১ সাল থেকেই বিদ্যমান, যেটি ইন্টারস্টেট ৫ (আই-৫)এর পশ্চিম দিক থেকে ইউএস ৯৯(বর্তমান নাম রিভারসাইড ড্রাইভ) পাড়ি দেয়। তারপর রাস্তাটি স্কাগিট ভ্যালি কলেজের মাউন্ট ভেরন শাখা অতিক্রম করে এসআর ৯ এর গোলচত্ত্বরে গিয়ে সমাপ্ত হয়।
বর্তমান এসআর ৫৩৮ রাস্তাটি ১৯৩৭ সালে, সেকেন্ডারী স্টেট হাইওয়ে ১জি (এসএসএইচ ১জি) নামধারন করার পূর্বে প্রায় ২৬ বছর গ্রাম্য রাস্তা হিসেবে বিদ্যমান ছিল। এসএসএইচ ১জি রাস্তাটি প্রাইমারী স্টেট হাইওয়ে ১ (পিএসএইচ ১) অতিক্রম করে, যেটি ইউএস ৯৯ এবং এসএসএইচ ১এ নামে পরিচিত ছিল ১৯৬৪ সাল পর্যন্ত। তারপর ১৯৬৪ সালে রাস্তাটিকে এসআর ৫৩৮ নাম প্রদান করা হয়। ১৯৬৬ সালে, ইউএস ৯৯ ছিল আই-৫ এর একটি বাইপাস সড়ক এবং এখন রিভারসাইড ড্রাইভ নামে পরিচিত। এসআর ৯ এ ২০০৭ সালে একটি গোলচত্তর তৈরী করা হয় এবং রিভার সাইড ড্রাইভকে ২০০৯ সালে প্রশস্থ করা হয়।
স্টেট রুট ৫৩৮ (এসআর ৫৩৮) রাস্তাটি স্কাগিট নদীর দক্ষিণে মাউন্ট ভেরনে অবস্থিত আই-৫ থেকে আরম্ভ হয়। রাস্তাটি দিয়ে ২০০৮ সালের দিকে দৈনিক গড়ে ২৭,০০০ টি যানবাহন চলাচল করতো। এই অংশটির নাম কলেজ ওয়ে এবং এটি পূর্বদিকের বাণিজ্যিক এলাকা অতিক্রম করে রিভারসাইড ড্রাইভ অতিক্রম করে । অতপর কিছু বিএনএসএফ এর মালিকানাধীন রেললাইন অতিক্রম করে। মাউন্ড ভেরন ক্যাম্পাস এলাকায় প্রবেশ করে, তারপর আবাসিক এবং বাণিজ্যিক এলাকার মধ্য দিয়ে রাস্তাটি অবশেষে মাউন্ট ভেরন শহরপ্রান্ত পেরিয়ে চলে যায়। অবশেষে এসআর ৫৩৮ দক্ষিণ-পূর্ব দিকে মোড় নিয়ে মাউন্ট ভেরন আরবান গ্রোথ বাউন্ডারীতে অবস্থিত এসআর ৯ এর গোলচত্ত্বরে মিলিত হয়ে সমাপ্ত হয়।
এসআর ৫৩৮, ১৯১১ সাল থেকেই বিদ্যমান, রাস্তাটি ১৯৩৭ সালে সেকেন্ডারী স্টেট হাইওয়ে ১জি (এসএসএইচ ১জি) নামধারন করার পূর্বে প্রায় ২৬ বছর গ্রাম্য রাস্তা হিসেবে বিদ্যমান ছিল। এসএসএইচ ১জি রাস্তাটি প্রাইমারী স্টেট হাইওয়ে ১ (পিএসএইচ ১) অতিক্রম করে, যেটি ইউএস ৯৯ এবং এসএসএইচ ১এ নামে পরিচিত ছিল ১৯৬৪ সাল পর্যন্ত। তারপর ১৯৬৪ সালের মহাসড়ক পুনঃনামকরণের সময় রাস্তাটিকে এসআর ৫৩৮ নাম প্রদান করা হয়। ১৯৬৬ সালে, ইউএস ৯৯ ছিল আই-৫ এর একটি বাইপাস সড়ক এবং এখন রিভারসাইড ড্রাইভ নামে পরিচিত। ২০০৭ সালের জুন জুলাই মাসে ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) এসআর ৯ এ একটি ইন্টারসেকশন এবং গোলচত্ত্বর নির্মাণ করে, যা কিনা স্কাগিট কাউন্টির প্রথম গোলচত্ত্বর। এই গোলচত্ত্বরটি এসআর ৫৩৮ এর দৈর্ঘ্য ০.০৫ মাইল কমিয়ে দেয়। তারপর ২০০৯ সালের শুরুতে আই-৫ এবং ১৮তম সড়ককে ডব্লিউএসডিওটি কর্তৃপক্ষ বাঁধিয়ে রিভারসাইড ড্রাইভকে প্রশস্থ করে ফেলে। সিম্যাক্স প্যাসিফিক হোল্ডিং পুনরায় রাস্তা্‌টি বাঁধানোর কাজ পায় জানুয়ারি ২০ তারিখে এবং রিভারসাইড ড্রাইভে কাজটি ৩১ মে নাগাদ শুরু হয়। যদিও কাজটি ৩ মে থেকে শুরু হবার কথা ছিল, তবুও ৪ জুন পর্যন্ত স্থায়ি ছিল। সত্যিকার অর্থে পুনরায় বাঁধানোর কাজটি মূলত সে বছর জুনের শেষে হয়েছিল।
ওয়াশিংটন স্টেট রুট ৭০২

স্টেট রুট ৭০২ (এসআর ৭০২) যুক্তরাস্ট্রের ওয়াশিংটনে অবস্থিত পিয়ার্স কাউন্টির অন্তর্গত দুই-লেন বিশিষ্ট ৯.৩২ মাইল(১৫.০০ কি.মি) দীর্ঘ রাজ্য মহাসড়ক। রাস্তাটি পিয়ার্স কাউন্টির গ্রামীণ এলাকা অতিক্রম করে চলে এবং ১৯৩১ সালের পূর্ব পর্যন্ত স্টেট হাইওয়ে ১০ নামে বিদ্যমান ছিল। তারপর ১৯৬৪ সালের রাজ্য মহাসড়ক পুনঃনামকরণের ফলে রাস্তাটির নাম এসআর ৭০২ হবার পূর্বপর্যন্ত নাম ছিল রাস্তাটির সেকেন্ডারি স্টেট হাইওয়ে ৫জে। রাস্তাটিকে বিন্যাস করা হয় পূর্বদিকে এসআর ১৬১ এর ইন্টারচেঞ্জ পর্যন্ত।
স্টেট রুট ৭০২ (এসআর ৭০২), এসআর ৫০৭ এর টি ইন্টারসেকশন থেকে যাত্রা শুরু করে পূর্বদিকে ম্যাককিনা ইলিমেন্টারি স্কুল অতিক্রম করে, ৩৫২তম সড়কের সাথে সাথে পূর্বদিক বরাবর চলতে থাকে। মহাসড়কটি এরপর হালকা জনবসতি সম্পন্ন পিয়ার্স কাউন্টি এলাকা এবং কিছু বাড়িঘর এবং ঘন কিছু বনজঙ্গল ঘেরা এলাকা অতিক্রম করে। অবশেষে রাস্তাটি এসআর ৭ এ গিয়ে সমাপ্ত হয়, কিন্তু রাস্তাটি এরপর সোজা পূর্বদিক বরাবর ইন্টারসেকশন পাড়ি দিয়ে চলতে থাকে। পুরো রাস্তাটি একটি দুই-লেনের অবিভক্ত সড়ক যেটিতে সর্বোচ্চ গতিসীমা ৫৫ মাইল/ঘণ্টা (৮৯ কি.মি/ঘণ্টা)।
রক্ষণাবেক্ষণের অংশ হিসেবে ওয়াশিংটন স্টেট ডিপার্টমেন্ট অব ট্রান্সপোর্টেশান(ডব্লিউএসডিওটি) নিয়মিত রাস্তাটি ব্যবহারকারী যানবাহনের পারিসংখ্যান প্রকাশ করে থাকে। রাস্তাটি দিয়ে দৈনিক গড়ে কতটি যানবাহন চলাচল করলো তা হিসেব করে বছর শেষে তথ্য পাওয়া যায়, একে অ্যানুয়াল অ্যাভারেজ ডেইলি ট্রাফিক(এএডিটি) বলা হয়। ২০০৯ সালের ডব্লিউএসডিওটির হিসাব মতে এরআর ৭ প্রান্তবিন্দু দিয়ে দৈনিক গড়ে সর্বনিম্ন ৪,৪০০ টি যানবাহন এবং এসআর ৫০৭ প্রান্তবিন্দু দিয়ে সর্বোচ্চ ৮,৬০০ টি যানবাহন চলাচল করে। 
১৯৩১ সালের পূর্ব থেকে ম্যাকলিনা এবং এসআর ৭ এর সংযোগ সড়ক হিসেবে ব্যবহৃত হয়ে আসছে রাস্তাটি। তারপর ১৯৩৯ সাল পর্যন্ত রাস্তাটির নামকরণ করা হয়েছিল স্টেট হাইওয়ে ১০, পরে এই নাম পরিবর্তন করে সেকেন্ডারি স্টেট হাইওয়ে ৫জে(এসএসএইচ ৫জে) দেয়া হয়। ১৯৬৪ সালের রাজ্য মহাসড়ক পুনঃনামকরণের ফলে এই নাম পরিবর্তন করে এসআর ৭০২ করা হয়। পরবর্তিতে এই নামটিও পরিবর্তন করে এসএসএইচ ৫এইচ করা হয় পশ্চিম প্রান্তবিন্দুতে এবং পূর্বপ্রান্তের নাম দেওয়া হয় প্রাইমারি স্টেট হাইওয়ে ৫।
২০১০ সালের ফেব্রুয়ারি মাসে, রিপ্রেজেন্টেটিভ টম ক্যাম্পবেল রাস্তাটির পূর্বপ্রান্তের ট্রাফিক লাইট প্রতিস্থাপনের কাজ হাতে নেয়। এই কাজটিকে তারা 'জীবন বাচাঁনো এবং কাজ তৈরীর সুযোগ' বলে অভিহিত করে। অন্যদিকে এখন পর্যন্ত গুগল স্ট্রিট ভিউ প্রজেক্ট রাস্তাটির পুরোপুরি ছবি নিয়ে শেষ করতে পারেনি।
বীরাঙ্গনা

বীরাঙ্গনা (রণাঙ্গনের বীর নারী) হল বাংলাদেশ সরকার কর্তৃক বাংলাদেশের স্বাধীনতা যুদ্ধে অবদান রাখা নারীদের জন্য একটি খেতাব।
২৪ মে ২০২২ পর্যন্ত বীরাঙ্গনা মুক্তিযোদ্ধার সংখ্যা ৪৪৮ জন ।
বাংলাদেশ স্বাধীনতা যুদ্ধের পর ১৯৭১ সালের ১৬ ডিসেম্বর পাকিস্তান থেকে স্বাধীনতা লাভ করে। যুদ্ধের সময় বাংলাদেশের প্রায় ২-৪ লক্ষ নিরীহ নারী পাকিস্তান সেনাবাহিনী ও তাদের সহযোগীদের দ্বারা ধর্ষিত হয়। ১৯৭১ সালের ২২ ডিসেম্বর বাংলাদেশ সরকার যুদ্ধকালীন ধর্ষিত নারীদের বীরঙ্গনা খেতাব প্রদান করে। রাষ্ট্রপতি মুজিবুর রহমান "পাকিস্তান সেনাবাহিনীর হাতে নির্যাতিত নারীদের যথাযোগ্য সম্মান এবং মর্যাদা" দেবার জন্য বাংলাদেশকে আহ্বান জানান এবং বীরাঙ্গনাদেরকে নিজের মেয়ে হিসেবে আখ্যায়িত করেন। কিন্ত তা সত্ত্বেও এদের অনেকে আত্মহত্যা করে, অনেকে দেশ ছেড়ে বাইরে গৃহস্থালী কাজের জন্য গমন করেন এবং প্রচুর পরিমাণ বীরাঙ্গনা অপ্রিশিক্ষিত ধাত্রীদের মাধ্যমে গর্ভপাত করানোর সময় মৃত্যুবরণ করেন। এর ফলে সরকার "সেবা সদন" প্রতিষ্ঠা করে তাদের চিকিৎসাসেবা প্রদানের উদ্যোগ গ্রহণ করে। ১৯৭২ সালের জানুয়ারী কেন্দ্রীয় মহিলা পূণর্বাসন সংঘ প্রতিষ্ঠা করা হয় যাতে করে এই নিপীড়িত নারীদের জন্য ইন্টারন্যাশনাল প্ল্যানড প্যারেন্টহুড, দি ইন্টারন্যাশনাল অ্যাবরশন রিসার্চ অ্যান্ড ট্রেইনিং সেন্টার এবং ক্যাথলিক চার্চের সহায়তায় কারিগরি এবং মানবিক সমর্থন প্রদান করা যায়। পরবর্তীতে সরকার তাদের জন্য ভোকেশনাল ট্রেনিংয়ের আয়োজন করে এবং তাদেরকে বিয়ে দেওয়ার জন্য একটি ক্যাম্পেইন চালু করে। এর ফলশ্রুতিতে বাংলাদেশ বীরাঙ্গনাদের আড়াল করতে চাইছে বলে অভিযোগ ওঠে। বীরাঙ্গনাদেরকে পরিবার এবং সমাজ থেকে বঞ্চনার শিকার হতে হয়েছে।
নারী অধিকার কর্মীরা বীরাঙ্গনাদেরকে মুক্তিযোদ্ধা হিসেবে ঘোষণা করার দাবি জানান। বাংলাদেশ জাতীয় মহিলা আইনজীবী অ্যাসোসিয়েশন এবং মিতালী হোসেন উচ্চ আদালতে বীরাঙ্গনাদের মর্যাদা বৃদ্ধি করার জন্য একটি পিটিশন পেশ করেন। ২০১৪ সালের ২৭ জানুয়ারী উচ্চ আদালত বীরাঙ্গনাদের মর্যাদাকে কেন বর্ধিত করা হবে না এ ব্যাপারে সরকারের কাছে জানতে চায়। ২০১৫ সালের জানুয়ারী মাসে বাংলাদেশের জাতীয় সংসদ বীরাঙ্গনাদেরকে মুক্তিযোদ্ধার মর্যাদা দেওয়ার প্রস্তাব পাশ করে। ২০১৫ সালের ২৩ অক্টোবর বাংলাদেশ সরকার প্রথমবারের মতো ৪৩ জন বীরাঙ্গনাকে মুক্তিযোদ্ধা হিসেবে স্বীকৃতি দেয়। মুক্তিযুদ্ধ বিষয়ক মন্ত্রী একেএম মোজাম্মেল হক বলেন যে এখন থেকে তারা মুক্তিযোদ্ধাদের মতই সমান সুযোগ সুবিধা লাভ করবেন।
একাত্তরে পাকিস্তানি বাহিনী ও তার দোসরদের হাতে নির্যাতিত আরও ১৬ জন বীরাঙ্গনাকে মুক্তিযোদ্ধার স্বীকৃতি দেওয়া হয়েছে। জাতীয় মুক্তিযোদ্ধা কাউন্সিলের ৭৩তম সভার সিদ্ধান্ত অনুযায়ী গত ৬ জুন ২০২১, গেজেট প্রকাশ করে মুক্তিযুদ্ধ বিষয়ক মন্ত্রণালয়। এর ফলে ২০১৫ সালের ১২ অক্টোবর থেকে এ পর্যন্ত ৪১৬ জন বীরাঙ্গনা মুক্তিযোদ্ধার স্বীকৃতি পেলেন। বর্তমানে বীরাঙ্গনা মুক্তিযোদ্ধার সংখ্যা ৪৪৮জন।
অসমীয়া চলচ্চিত্র

অসমীয়া চলচ্চিত্র বা অহমীয়া চলচ্চিত্র বলতে সাধারণত অসমীয়া ভাষায় নির্মিত চলচ্চিত্রকে বুঝায়। কিন্তু কখনো কখনো আবার অসমীয়া চলচ্চিত্র বলতে অসম রাজ্যে নির্মিত অন্য ভাষার চলচ্চিত্র যেমন কার্বি ভাষা ও বডো ভাষার চলচ্চিত্রকেও বুঝায়। অর্থাৎ অসমীয়া চলচ্চিত্র বলতে অসম রাজ্যের চলচ্চিত্রও বুঝায়।
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী। জয়মতী ছবিটির মাধ্যমেই অসমের চলচ্চিত্র জগৎ্ যাত্রা শুরুকরে। সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্ৰ নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত। অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি।
বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভাব।
 জয়মতী (১৯৩৫)-র একটি দৃশ্য
পরিচালক জ্যোতিপ্ৰসাদ অগ্রবাল অসমীয়া চলচ্চিত্ৰর জনক বলে অভিহিত করা হয়। কারণ তারই প্রচেষ্টায় প্রথম চলচ্চিত্র জয়মতী ১৯৩৫ সালের ১০ মার্চ মুক্তি লাভ করপ।
রজনী হ'ল উতলা

রজনী হ'ল উতলা হল বুদ্ধদেব বসু রচিত একটি বিখ্যাত ছোটগল্প। গল্পটি বিংশ শতাব্দীর বিশ-ত্রিশের দশকে প্রবল আলোড়ন সৃষ্টিকারী সাহিত্য পত্রিকা কল্লোলের চতুর্থ বর্ষের (১৩৩৩ বঙ্গাব্দ; ১৯২৬ খ্রিষ্টাব্দ) জ্যৈষ্ঠ সংখ্যায় প্রথম প্রকাশিত হয়। সাহিত্যের বিষয় হিসেবে শরীরী প্রেমকে তুলে এনে তৎকালীন সমাজে এই গল্প এক প্রবল ঝড়ের সূচনা করেছিল।
গল্পের সূচনা মেঘনার বুকে ভাসমান এক গোয়ালন্দের ঘাটগামী স্টিমারে। গল্পকথক-নায়ক সেখানে স্টিমারের ডেকে বসে তার ভাবী স্ত্রী নীলিমার সাথে প্রকৃতির শান্ত সৌন্দর্য অবগাহনরত। কথায় কথায় ওঠে নায়কের অতীতের কথা। নীলিমার জেদাজেদিতেই নায়ক তাকে তার অতীত জীবনের গল্প বলে - অষ্টাদশবর্শীয় এক সদ্য কৈশোর উত্তীর্ণ যুবকের কোলকাতায় পড়তে এসে বাবার বন্ধু এক ব্যারিস্টারের বাড়িতে আশ্রয় নেওয়া ও সে বাড়ির বিভিন্ন বয়সী কন্যাদের সাথে রাতে গোপন শরীরী খেলার এমন এক অভিজ্ঞতার সে গল্প, যা তার অতীতকেই শুধু করে তোলে না ছায়াচ্ছন্ন, তাকে ছাপিয়ে তার কালো ছায়া বাড়িয়ে দেয় ধীরে ধীরে তার বর্তমান জীবনেরও উপরে, ঠেলে দেয় তাকে ও তাদের বর্তমান সম্পর্ককে কোনও এক অনিশ্চিত ভবিষ্যতের দিকে। সেই প্রবল 'অনিশ্চিত'কে আশ্রয় করেই গল্প পৌঁছায় তার উপসংহারে - ফেলে যায় নায়ককে এক ভয়ঙ্কর উদ্বেগের মুহূর্তে।
ডোরেমন টিভি সাউন্ডট্র‍্যাক কালেকশন

ডোরেমন টিভি সাউন্ডট্র‍্যাক কালেকশন হলো ডোরেমন টেলিভিশন ধারাবাহিকের ত্রিশ বছর টিভি ফ্রাঞ্চাইস বার্ষিকী উপলক্ষ্যে উদ্বোধনী এবং সমাপনী সঙ্গীতের সংগ্রহ।
ডিস ১:
ডিস ২: